
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 12Csp/39/2024 8724203349 09. 10. 2025 JUDr. František Zelený ECLI:SK:OSPP:2025:8724203349.6
Opravné uznesenie Okresný súd Poprad v právnej veci žalobcu MINIHOTOVOST, SE, Náměstí T.G. Masaryka 2392/17, 690 02, Břeclav, IČO: 04 355 211, Česká republika, práv. zast. JUDr. Katarína Hegedüšová, advokátka, Majerníková 3/A, Bratislava, IČO: 42185190, proti žalovanému: A. B., nar. XX.XX.XXXX, trvale bytom C. XX/XXX, D., PSČ: 059 35, v konaní o zaplatenie 450,- eur s prísl., takto rozhodol: I. O p r a v u j e záhlavie rozsudku Okresného súdu Poprad sp. zn. 12Csp/39/202435 zo dňa 9.4.2025 a opravného uznesenia sp. zn. 12Csp/39/2024 – 63 zo dňa 3.9.2025 v časti bydliska žalovaného takto: A. B., nar. XX.XX.XXXX, trvale bytom C. XX/XXX, D., PSČ:059 35 . II. O p r a v u j e opravné uznesenie Okresného súdu Poprad sp. zn. 12Csp/39/2024-63 zo dňa 3.9.2025 jeho doplnením takto: V Poprade, dňa 3. septembra 2025 odôvodnenie: Žalobca sa žalobu doručenou súdu dňa 14.8.2024 domáhal, aby zaviazal žalovaného zaplatiť mu sumu 450,- eur spolu s príslušenstvom. Súd vytýčil termín pojednávania na deň 9.4.2025, kedy vyhlásil rozsudok, ktorým žalobu zamietol a náhradu trov konania stranám nepriznal. V písomnom vyhotovení rozsudku súd uviedol deň a miesto vyhlásenia rozsudku „ v Poprade dňa 9. apríla 2024.“ Na základe odvolania žalobcu bol spis predložený Krajskému súdu v Prešove ako súdu II. inštancie na rozhodnutie. Uznesením zo dňa 17.7.2025 krajský súd vrátil vec súdu I. inštancie na postup podľa § 224 CPS s odôvodnením, že prvoinštančný súd v písomnom vyhotovení súdneho rozhodnutia uviedol ako deň vyhlásenia rozsudku 9.4.2024, čo sa nezhoduje s obsahom spisového materiálu, s nariadeným termínom pojednávania ani so zápisnicou o pojednávaní v prejednávanej veci. Pochybenie prvoinštančného súdu vyhodnotil ako chybu v písaní, čo je dôvodom na vyhotovenie opravného uznesenia. Súd dňa 3.9.2025 vydal opravné uznesenie, ktorým opravil deň vyhlásenia uvedený v písomnom vyhotovení rozsudku sp. zn. 12Csp/39/2024-35 na deň 9.apríla 2025, kedy súd vyhlásil rozsudok vo veci samej. Po vydaní opravného uznesenia súd zistil, že toto neobsahuje miesto a deň vydania rozhodnutia a dodatočne súd zistil, že žalovaný je evidovaný na adrese trvalého pobytu C. XX/XXX, D., aj keď
súdne zásielky preberal na adrese uvedenej žalobcom v podanej žalobe , ktorá sa zhodovala s adresou uvedenou samotným žalovaným na zmluve o úvere a to na adrese ulica E. XX/XX, XXX XX F.. Podľa § 224 Civilného sporového poriadku (CSP) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. S poukazom na vyššie uvedené skutočnosti a citované zákonné ustanovenia mal súd preukázané, že v písomnom vyhotovení rozhodnutia zo dňa 3.9.2025 sa súd dopustil zrejmej nesprávnosti, keď v jeho písomnom vyhotovení neuviedol miesto a deň vydania rozhodnutia. Zároveň súd opravil adresu trvalého bydliska žalovaného tak , ako je vedená v príslušnej evidencii správneho orgánu. Aj keď žalovaný v priebehu súdneho konania preberal súdne zásielky z adresy uvedenej v žalobe, a to ulica E. XX/XX, F., podľa relácie poštového úradu na uvedenej adrese bol už žalovaný v mesiaci september neznámy. Pretože žalovaný je prihlásený na adresu trvalého pobytu odo dňa 31.1.2019 a na tejto adrese bol prihlásený aj v čase po začatí súdneho konania, súd opravil aj označenie žalovaného v časti uvedenia jeho trvalého pobytu na aktuálny stav. Z uvedeného dôvodu sú splnené zákonné podmienky pre vydanie opravného uznesenia. Poučenie: Proti tomuto uzneseniu odvolanie
nie je
prípustné.

